El Pieloro

El Pieloro ye una parroquia de les doce del conceyu asturianu de Carreño.

 Situación y comunicaciones 
La parroquia d'El Pieloro alcuéntrase na fastera occidental del conceyu de Carreño, na so zona central. Llenda col conceyu Gozón al norte y al oeste, cola parroquia de Llorgozana al sur, cola de Perlora al este y cola de Candás al noreste.

La distancia media con Candás, capital del conceyu, ye d'unos 4 km (quedando a 3 km la casería d'El Raitán, como entidá más averada; y a 5 km la casería d'El Cellero, el nucleu más alloñáu).

El Pieloro ta atravesada pela carretera AS-110, que va de Candás a Tabaza.

La llinia F4 "Xixón-Cuideiru" de FEVE tien apeaderu en San Zabornín.

 Territoriu y población 
Tien un estensión de Ajuste del mapa de parroquias. Mapa de entidades colectivas de población. Uviéu, SADEI, 2012. Actualizáu'l 1 de febreru de 2024., y una población de Nomenclátor del INE: Población del padrón continuo por unidad poblacional. (Institutu Nacional d'Estadística)..

Les entidaes de población de la parroquia son les siguientes:

 ENTIDÁ  CATEGORÍA  POBLACIÓN (2011) L'Alto la Ilesia  Aldega  34 Los Caleros  Casería  9 El Cellero  Casería  3 La Espeñada  Casería  4 La Estación  Llugar  10 Llaneces  Casería  14 El Llano  Casería  22 El Raitán  Casería  42 El Rendaliego  Llugar  41 San Zabornín  Llugar  20 La Xunca Casería  14

 Topónimu 
Diz Xosé Lluis García AriasXose Lluis García Arias, "Toponimia Asturiana", na estaya "La peregrinación":
""Al pie", "al piei" o "al pía" (del llatín AD PEDEM) son espresiones coles que se quier dar idea de proximidá o cercanía; son equivalentes, polo tanto, a otres del tipu "xunto a", "a la vera de" y hasta "debaxo de". En tal sentíu apaecen en:

El Pieloro (Cñ) ‘(al) pie de L’Oro’."

 Sitios d'interés 

 Ilesia de Santa María d'El PieloroPáxina del ayuntamientu de Carreño 
Santa María d'El Pieloro ye'l templu románicu más importante del conceyu, declaráu Bien d'Interés Cultural. 

La nave del cuerpu principal ta fechada nel sieglu XIII y, ente los sieglos XIII y XIV, construyóse la Capiella Mayor protogótica, que sustituyera l'ábside románicu. Nel sieglu XVI, llevantóse la capiella la Nuestra Señora de les Nieves, adosada al llau Sur de la Capiella Mayor. De dómina barroca son la construcción del campanariu y el pórticu, amás de la sacristía, onde taba la capiella de la Nuestra Señora de les Nieves.

La ilesia amburó cuando la Guerra Civil Española, perdiéndose la coleición de retablos barrocos qu'abellugaba: El Retablu de la Capiella Mayor (1716), el Retablu del Santísimu Cristu (1709), el Retablu de San Blas (1726) y el Retablu de la Nuestra Señora de les Nieves. En 1939, Luis Menéndez Pidal redautó el proyeutu de reconstrucción de la ilesia, que se fizo durante la década de 1940. Nueves restauraciones, mientres los años 80 y 90, dexaron la ilesia col aspeutu actual.

Asítiase nel barriu L'Alto la Ilesia.

 Casa LluisaPáxina del ayuntamientu de Carreño 
Tamién nomada "Casa de los González Pola", ye una casa mariñana de piedra con portalón central, cola cocina y l'habitación caúna a un llau la entrada y la corte, cola teneda enriba, al fondu. Na fachada, l'escudu de los González Pola.

Asitiada nel barriu de San Zabornín, data del sieglu XVI. Dende l'añu 40, fuera chigre-tienda, hasta que morrió nos 80 l'últimu habitante, José Ramón Suárez, pa de l'actual propietaria de la casa Mª Luisa Suárez Suárez.

L'estáu de conservación ye permalu.

 Fonte la PiperaPáxina del ayuntamientu de Carreño  
Esta fonte y llavaderu alcuéntrase nel barriu de San Zabornín. Tien una estructura en forma de "L" y el cañu nel vértiz, tando rematada por un frontón. Tien cuatro llavaderes y un pilón que, tal vez, usárase como bebederu.

 Bolera de batiente de San ZabornínPáxina del ayuntamientu de Carreño  
Remocicada nel añu 2002, esta bolera tien instalaciones qu'inclúin una pista tillada con madera. Cuenta con illuminación propia pa facilitar el so uso nocherniegu. 

Ye la sede de la Peña Bolística de San Zabornín y alcuéntrase nesti barriu.

 Fiestes 
3 de febreru: San Blas.
Tercer domingu d'agostu: Fiestes Sacramentales.

 Entidaes de la parroquia 
Asociación de Ganaderos de "Santa María de Piedeloro", Escueles d'El Pieloro
Delegación de la Asociación Rexonal "Mujeres con Tiempo Propio", Barriu Llaneces, 2
Peña Bolística Zanzabornín, San Zabornín, 4

 Referencies 

 Enllaces esternos 

Categoría:Parroquies de Carreño
Categoría:Wikipedia:Mantenimientu:Parroquies d'Asturies ensin plantía "llista de sitios"